tartuNLP/wikipedia-smugri-20251201 huggingface dataset:
Leslie White

Leslie Alvin White (1900–1975) oli ameerika antropoloog ja kultuuriteoreetik.
White võttis kasutusele termini kulturoloogia.
White sõnastas kulturoloogilise reegli, mille kohaselt kultuuri areng sõltub inimese kohta aastas rakendatavast energia hulgast.
Ta tõi samuti esile, et inimese iseäraks on (erinevalt teistest elusorganismidest, kes ka kasutavad märke) sümbolite kasutus (seda vaadet arendas edasi Terrence Deacon raamatus "The Symbolic Species").
Tudulinna kirik

Tudulinna Rahu kirik on kirik Ida-Virumaal Tudulinnas. Seda kasutab EELK Tudulinna Rahu kogudus.
Kirik valmis 1939. aastal, arhitekt oli Eugen Sacharias. See ehitati Tudulinna vana kiriku kõrvale, sest osa Tudulinna koguduse liikmeid ei tahtnud kuulata Voldemar Kuljuse jutlusi, mida nad pidasid liiga ilmalikeks.
Kirik on eriline seetõttu, et kellatorn paikneb pikihoone idaküljel (mitte lääneküljel, nagu tavaliselt). Lääneseina kolmikaknal asub 1939. aastal valminud Karl Hermani ristilöömise teemaline vitraaž. Orel viidi sinna vanast kirikust ja remonditi aastatel 1950–1951.
Kirik on võetud ehitismälestisena kaitse alla.
Approaches to Culture Theory

"Approaches to Culture Theory" on rahvusvaheline raamatusari, mida annab välja Tartu Ülikooli Kirjastus.
Raamatusarja toimetajad on Kalevi Kull, Valter Lang ja Tiina Peil (alates 5. köitest Tiina Peili asemel Monika Tasa). Raamatusari asutati seoses Kultuuriteooria tippkeskuse raames tehtava teadustööga, ühtlasi rõhutamaks kultuuriteooria arendamise tähtsust ja Eesti traditsiooni olulisust selles.
Katrin Kello

Katrin Kello (sündinud 24. juunil 1977) on eesti ajaloolane ja ühiskonnateadlane.
Kello on lõpetanud Tartu Ülikooli "cum laude" ajaloo erialal 2000. aastal. Magistrikraadi sai ta samas ajaloo erialal 2003. aastal.
2014. aastal kaitses ta Tartu Ülikoolis doktoriväitekirja "The functions and contexts of general education history teaching: social and professional representations in Estonia and Latvia" ("Üldharidusliku ajalooõpetuse funktsioonid ja kontekstid: sotsiaalsed ja professionaalsed representatsioonid Eestis ja Lätis").
Ta töötab 2016. aastast Tartu Ülikooli Ühiskonnateaduste instituudi teadurina.
Kuninglik Inseneriteaduste Akadeemia

Kuninglik Inseneriteaduste Akadeemia, lühend IVA (rootsi keeles "Kungliga Ingenjörsvetenskapsakademien") on üks Rootsi kuninglikest akadeemiatest. 
Kuninglik Inseneriteaduste Akadeemia asutati aastal 1919 insener Axel Fredrik Enströmi eestvedamisel. IVA on vanim tehnikateadlasi ühendav akadeemia maailmas. 
Akadeemia juhtimine.
Akadeemia president on aastast 2008 biokeemik Björn O. Nilsson (kuulub akadeemia biotehnoloogia divisjoni). Varasemate presidentide seas on ka eesti päritolu Rootsi tehnikateadlane Sven Olving, kes juhtis akadeemiat aastail 1989–1991.
Liikmeskond.
Akadeemial on 1173 liiget (seisuga 31.12.2012), sealhulgas 908 rootsi liiget ja 268 välisliiget.
IVA

IVA või Iva võib tähendada järgmist:
Eesti biograafiline andmebaas ISIK

Eesti biograafiline andmebaas ISIK on Eesti Kirjandusmuuseumi Arhiivraamatukogu bibliograafiaosakonna isiku- ja pseudonüümide kartoteegi põhjal koostatav andmebaas.
Andmebaasis on praegu (2013. a seisuga) u 7000 isikut ja u 20 000 pseudonüümi.
Norgen Projekt

Norgen Projekt on Eesti ettevõte, mis toodab Kanal 2-le uudistesaadet "Reporter". Firma juhiks on Ivar Vigla.
Barnaby Jack

Barnaby Michael Douglas Jack (22. november 1977 – 25. juuli 2013) oli Uus-Meremaa häkker, programmeerija ja arvutiturbespetsialist. 
Tema tegevusalaks oli turvaaukude leidmine enne pahatahtlikke häkkereid. Ta spetsialiseerus meditsiinilistesse abivahenditesse ja sularahaautomaatidesse paigaldatud väikestele arvutitele. 
Ta suri 35-aastaselt San Franciscos nädal enne Black Hat'i konverentsi.
Lawrence S. B. Goldstein

Lawrence S. B. Goldstein, ka Lawrence Steven Goldstein, ka Larry Goldstein (sündinud 20. veebruaril 1956 Buffalos) on ameerika raku- ja molekulaarbioloog.
Larry Goldstein töötab raku- ja molekulaarmeditsiini professorina California Ülikooli Meditsiinikoolis.
Teadus.
Goldsteini teadustöö keskendub neuronite rakusisese liikumise molekulaarsete mehhanismide ja transpordiprotsesside rolli olemusele neurodegeneratiivsetes haigusjuhtumites. Tema labor esitas esimesena kinesiini struktuuri molekulaarse kirjelduse, samuti avastati olulised seosed transpordiprotsesside ning selliste haiguste nagu Alzheimeri tõve ja Huntingtoni tõve vahel.
Eesti Kirjandusmuuseumi etnomusikoloogia osakond

Eesti Kirjandusmuuseumi etnomusikoloogia osakond on endine Eesti Kirjandusmuuseumi struktuuriüksus, mis tegeles eesti ja sugulusrahvaste rahvamuusika kogumise, uurimise, publitseerimise ja propageerimisega.
Keele ja Kirjanduse Instituudi juurde moodustati 1978. oktoobris rahvamuusikasektor, mis 2000. aasta 1. veebruaril reorganiseeriti Eesti Kirjandusmuuseumi etnomusikoloogia osakonnaks. Sellest tulenevalt asub osa etnomusikoloogia osakonna koosseisust endiselt Tallinnas. Folkloori uurimisel lähtutakse sotsiaal- ja kultuuriantropoloogilisest kontekstist. Lisaks käiakse ka välitöödel, kus pööratakse tähelepanu traditsioonimuutustele ning kogutakse ka lisamaterjale uurimuste ja publikatsioonide tarvis. Lisaks ajaloolistele liikidele pööratakse tähelepanu ka sekundaartraditsioonidele ja tänapäeva pidustustele. Samuti salvestatakse mänge ja tantse. Etnomusikoloogia osakonna poolt on loodud eesti regiviiside andmebaas, mis sisaldab ligi 3000 viisi koos üldandmetega, ja originaalne arvutimeetod viisitüüpide tuvastamiseks. Lisaks koostatakse seal eesti regiviiside üldist tüpoloogiat ning tegeletakse rahvamuusika ajaloo, lokaalsete ja žanriliste iseärasuste ning selle seoste selgitamisega teiste rahvaste muusikaga. Vähem tähtsa etnomusikoloogia osakonnale ei ole ka rahvamuusika esinemisvormide, rolli ja funktsiooni muutused ajas ning identiteedi probleemid tänapäeva ühiskonnas.
Etnomuseoloogia osakond andis välja kommenteeritud materjalide ja monograafiate sarja "Ars Musicae Popularis". Seal valmistati ette ka akadeemilise regilaulude kogumiku sarja „Vana Kannel“ viiside osa ning vanemaid ja uuemaid rahvalaule sisaldavat valiksarja "Ühte käivad meie hääled".
Osakonna baasil on moodustatud Rahvusvahelise Rahvamuusika Nõukogu (ICTM) eesti rahvussektsioon, mille esimees on Rahvusvahelise Fennougristika Komitee liige Ingrid Rüütel.
Eesti Kirjandusmuuseumi folkloristika osakond

Eesti Kirjandusmuuseumi folkloristika osakond on Eesti Kirjandusmuuseumi struktuuriüksus.
Folkloristika osakond alustas rahvaluule alusuuringute ja publitseerimiskeskusena tööd 1947. aastal. Algselt kuulus see Eesti Keele ja Kirjanduse Instituudi alluvusse, kuid alates 2000. aastast on see Eesti Kirjandusmuuseumi koosseisus.
Osakonna eesmärk on eesti folkloori ja folkloristika tutvustamine kodumaal ja ka rahvusvaheliselt. Sellest tulenevalt tegeletakse mitmesuguste rahvaluuleliikide ja -žanride uurimisega. Näiteks uuritakse rahvajutte ja rahvausundit, kujundkõne. Samuti analüüsitakse folkloori väljendusviise ja kontekste uues meedias, huumori olemust ja toimet kultuuris ning rahvapäraseid teadmisi astronoomiast, botaanikast ja meditsiinist. Eesti arhiivides leiduvate materjalide põhjal on koostatud rahvajuttude, lühivormide, uskumusteadete ja ajaloolise traditsiooni andmebaasid. Nendest leiduva abil saab avardada oma käsitlusi folkloorist ja võrrelda nüüdisaegset folkloori varasemaga.
Folkloristikaosakond tegeleb ka toimetamise ja publitseerimisega. Näiteks antakse välja kahte erialaajakirja Folklore. Electronic Journal of Folklore ja Mäetagused; rahvausundile pühendatud aastaraamatut Sator; rahvaluule lühivormiuurimuste väljaannet Reetor; artiklikogumike sarja Tänapäeva folkloorist jt. trükiseid ning e-väljaandeid. Lisaks korraldatakse ka seminare ja konverentse.
Sulev Peäske

Sulev Peäske (sündinud 22. oktoobril 1966) on eesti ettevõtja.
Ta on lõpetanud 1982. aastal Valjala 8-klassilise Kooli.
Ta on osaühingu Valjala Sepikoda asutajaliige ja juhatuse esimees. Peale selle on ta enda loodud Jööri Külamuuseumi peremees, külaseltsi esimees ja vallavolikogu liige, kuulub Kaitseliidu Saaremaa malevasse ja Saaremaa õlleklubisse Saare Sangad, on Saarte koostöökogu ning firma Moonsund Invest OÜ juhatuse liige.
Ta on olnud ka Valjala vallavolikogu liige, viimati eelarve- ja majanduskomisjoni esimees.
Jööri folk

Jööri folk on eesti rahvakultuuri tutvustav ühepäevane üritus Saare maakonnas Saaremaa vallas Jööri Külamuuseumi maadel. 
Ürituse raames viiakse läbi mitmesuguseid töötubasid.
2010. aasta folgiks valmis suitsusaun ja varjualune.
2011. aasta folgil avati laululava ja püstkoda.
2013. aasta folgile oli tulnud esinejaid ka Lätist. Sel aastal toimus folk kaheksandat korda.
Viktooria (tantsurühm)

Tantsurühm Viktooria on Saaremaal Sakla külas veebruaris 1998 asutatud tantsutrupp. Rühma on algusest peale juhendanud Ulvi Põldema.
Rühm valis endale sellise nime Aleksander Mihkelsi pere kasutütre mälestuseks.
Tantsurühm on väljaspool kodusaart esinenud muuhulgas Tallinnas, Hiiumaal, Kaius ja Europeade'i raames Ungaris.
Meelis Piller

Meelis Piller (sündinud 25. augustil 1969) on eesti filmirežissöör.
Piller lõpetas 1987 Tallinna 46. Keskkooli kunstiklassi. 1987–1993 õppis Tallinna Pedagoogikaülikoolis kunstiõpetuse ja joonestamise erialal, lisaerialana näitejuhtimine. 1991–1992 õppis ka Pedagoogikaülikooli Tervisekeskuse juures Sibeliuse Akadeemia muusikateraapia ja üldpsühholoogia kursustel. 
1991. aastal loodud filmis "Noorelt õpitud" mängis ta bändipoissi.
Ta on teinud filmi Arnold Keyserlingist.
Kuulub Eesti Suurorienti.
Arnold Keyserling

Arnold von Keyserling (9. veebruar 1922, Hamburg või Friedrichsruh – 7. september 2005, Matrei am Brenner) oli üks Euroopa New Age'i filosoofilisi liidreid.
Tema isa oli filosoof Hermann Keyserling.
Koos abikaasa Wilhelmine Keyserlingiga pidas ta 1990. aastail rea tarkuse kooli seminare Raikkülas.
International Academy of Medical and Biological Engineering

International Academy of Medical and Biological Engineering, lühend IAMBE (inglise keeles "International Academy of Medical and Biological Engineering") on mittetulunduslik biomeditsiinitehnika valdkonna väljapaistvate teadlaste ühendus (teadusakadeemia). 
Akadeemia asutas aastal 1997 International Federation for Medical and Biological Engineering.
Liikmeskond.
Akadeemial on 2013. aasta seisuga 109 liiget.
Jaapani Inseneriakadeemia

Jaapani Inseneriakadeemia, lühend EAJ (inglise keeles "The Engineering Academy of Japan") on Jaapani 
mittetulunduslik tehnikateaduste valdkonnas tegutsevate väljapaistvate teadlaste ühendus (teadusakadeemia).
Jaapani Inseneriakadeemia asutati aastal 1987 .
Liikmeskond.
Akadeemial on 2015. aasta märtsi seisuga üle 620 jaapani liikme ja 19 välisliiget (2013. aastal 28).
Franklini maakond (Ohio)

Franklini maakond ("Franklin County") on maakond USA-s Ohio osariigis.
Maakonna halduskeskus ja suurim linn on osariigi pealinn Columbus.
Maakonna pindala on 1410 km², millest 30 km² moodustab veepindala.
Elanike arv oli 2020. aasta rahvaloenduse järgi 1 323 807. 2010. aastal oli elanikke 1 163 414 ja 2000. aastal 1 068 978.
Ajalugu.
Franklini maakond moodustati 30. aprillil 1830 Rossi maakonna osast. Maakond on saanud nime Benjamin Franklini järgi. Algul ulatus maakond Erie järveni, kuid aja jooksul moodustati Fraklini maakonna aladest teisi maakondi.
Montgomery maakond (Ohio)

Montgomery maakond ("Montgomery County") on maakond USA-s Ohio osariigis.
Maakonna halduskeskus ja suurim linn on Dayton.
Maakonna pindala on 1203 km², millest 7 km² moodustab veepindala.
Elanike arv oli 2010. aasta rahvaloenduse järgi 534 325. 2000. aastal oli elanikke 559 062.
Ajalugu.
Montgomery maakond moodustati 1. mail 1803 Hamiltoni ja Wayne'i maakonna osadest. Maakond on saanud nime Ameerika iseseisvussõja kindrali Richard Montgomery järgi.
Antropogenees

Antropogenees (kreeka k "antropos" - inimene + "genesis" - teke) on lühidalt öelduna inimese põlvnemine ehk antropoloogia haru, mis uurib inimese teket ja põlvnemist.
Lahe tänav (Tallinn)

Lahe tänav on tänav Tallinnas Kesklinna linnaosas Kadrioru asumis. Lahe tänav algab August Weizenbergi tänavalt, ristub August Alle tänavaga ja lõpeb Narva maanteel.
Lahe tänav on enam-vähem lõuna–põhjasuunaline ja ligikaudu 145 meetri pikkune.
Aadressil Lahe 4 asub Tšehhi suursaatkond Tallinnas
Aadressil Lahe 6 asub Ukraina Suursaatkond Eestis.
Lahe tänav sai nime 12. detsembril 1928. Tänav on nime
saanud selle järgi, et ta suundub Tallinna lahe poole.
Premier

Premier on 1944. aastal asutatud India autofirma Mumbais. 
Ettevõte toodab tüüpilist India taksot Premier Padmini (Fiat 1100) (teine klassikaline India takso on siiani (2013) tootmises olev Hindustan Ambassador).
Alustati Chrysler Corporationi autode kokkupanijana. Alates aastast 1964 tootis Premier autot Fiat 1100, 1973 muudeti mudeli nimi Premier Padminiks, selle tootmine lõppes alles novembris 2000.
Veel on toodetud mudeleid Premier 118 NE (Fiat 124, meil tuntud Žigulina), Fiat 500, Fiat Uno ja Peugeot 309.
Tänapäeval on tootmises SUV Premier RiO (tegelikult Hiina Zotye 2008, mis on omakorda Daihatsu Teriose koopia), väikekaubik Premier Sigma ja väike veoauto Premier Roadstar.
Ernst Laur

Ernst Laur (7. september 1920 – juuni 1985 Los Angeles, California) oli Eesti aukonsul Ameerika Ühendriikides.
Ernst Lauri järel sai Eesti aukonsuliks Los Angeleses resideeriv jurist Jaak Treiman.
India autotööstus

India autotööstuse alguseks loetakse aastat 1945, mil rajati firma Mahindra &amp; Mahindra, mis hakkas sissetoodud komponentidest koostama maastikuautosid Jeep CJ. Pärast India iseseisvumist 1947. aastal hakkasid sõiduautosid tootma Premier ja Hindustan. Veoautode ja busside valmistamisel domineeris Tata Motors.
India autotööstust iseloomustas pikka aega protektsionistlik ja bürokraatlik majandussüsteem ("licence raj") mistõttu vananenud automudelid püsisid kaua tootmises ja tolle ajastu autoturgu valitsenud Premier Padminit (algselt Fiat 1100) ja Hindustan Ambassadori (Morris Oxford III) peetakse siiani India autotööstuse sümboleiks. Mõlemat kasutatakse laialdaselt ka taksodena.
Esimeseks moderniseerimiskatseks oli aastal 1981 India valitsuse osalusel loodud firma Maruti Suzuki, mis tõusis erinevaid Suzuki mudeleid tootes kiiresti India müüduimaks automargiks ja on seda tänini. Premier Padmini tootmine hakkas seepeale vähenema, kuigi täielikult lõppes tootmine alles aastal 2000. Hindustan Ambassadori tootmine lõpetati madala nõudluse tõttu 2014. aastal.
Aastal 1991 liberaliseeriti oluliselt India majandussüsteemi. See avas tee välismaiste tootjate tehaste avamiseks Indias, riigi autotoodang suurenes kiiresti. Samal aastal alustas ka kodumaine Tata Motors lisaks veoautodele sõiduautode tootmist.
Tänapäeval on autode tootmine Indias koondunud põhiliselt kolme piirkonda: lõunas Chennai (varem Madras), läänes Mumbai ja põhjas Delhi aladele.
Aastal 2011 valmistati Indias üle 3,9 miljoni auto. India oli toodangumahult maailma autotootjate seas 6. kohal.
India kodumaised sõiduautomargid on Hindustan Motors, Mahindra &amp; Mahindra, Premier, Tata Motors. Suurema osa riigi sõiduautotoodangust annavad välisfirmade Indias asuvad tehased.
India olulisemad kodumaised veoautomargid on Asia Motor Works, Eicher Motors, Force Motors,Tata Motors.
Effingen

Effingen on vald Šveitsi põhjaosas, Aargau kantoni Bruggi piirkonnas. Effingenis on 580 elanikku, selle pindala on 6,85 km2 ja keskmine kõrgus üle merepinna 432 meetrit.
Seda paika on esmamainitud 1284. aastal Efingeni nime all. Effingen on ajalooline veinitootmispiirkond, 18. sajandil hakati seal tootma puuvilla. 1875. ehitati külla raudteejaam. See on väike omavalitsus, kuid asub Šveitsi suuremate linnade läheduses: Zürichisse on Effingenist 35 km, Lucerne'i 52 km, Berni 78 km.
T-vitamiin

T-vitamiin (ka Goetschi vitamiin, torutiline, T-vitamiini kompleks) on peamiselt putukate ning selgroogsete kasvu reguleeriv toitumisfaktor, mida leidub looduslikult mitmes seeneliigis. 
Keemilise koostise kohta on andmeid vähe: arvatakse, et nimetatud vitamiinid koosnevad foolhappest, B12-vitamiinist jm. 
T-vitamiin on vesilahustuv ja üsna kuumuskindel toitumisfaktor, mida leidub sellistes seentes nagu "torula" (lad k "Candida utilis") ja "Penicillium," samuti termiitide koloonia nendes putukates, kes mainitud seentest toituvad (näiteks termiitide töölistest putukaid toidetakse valdavalt suhkrutega). 
Vitamiini kui kasvufaktori ja -regulaatori toime avastati putukatega (peamiselt termiitidega) tehtud katsete kaudu, kuid kasvamise kiirenemist täheldati ka hiirtel, salamandritel, konnadel, sipelgatel ja harilikel äädikakärbestel. 
T-vitamiini avastajaks peetakse Austria bioloogi dr Wilhelm Goetschi (1947), kes avastas, et termiidid ei tooda vitamiini ise, vaid saavad seda toiduga.
Risto Vürst

Risto Vürst (sündinud 8. juulil 1989), esinejanimega Fate, on eesti räppar, hiphoppar ja laulusõnade autor. 
Ta on olnud pikka aega (v.a septembrist 2014 kuni 2016. aastani) ansambli Põhja-Tallinn liige. 
Oktoobris 2014 ilmus Getter Jaani singel "Isa jälgedes", loo autorid on Risto Vürst ja Sven Lõhmus.
Juunis 2015 ilmus Artjom Savitski ja Maia Vahtramäe singel "Kõik algab uuesti", loo autor on Risto Vürst.
Game Maker Language

Game Maker language (GML) on Game Makeri skriptikeel.
Delta Force (täpsustus)

Delta Force on USA sõjaväe eriüksuse 1st Special Forces Operational Detachment-Delta kohandatud nimetus. Sama nime kannavad ka mitmed muud asjad.
L-vitamiin

L-vitamiin ehk L-faktor ehk imetamisfaktor on eeldatavasti rottidel normaalset imetamist soodustava toimega looduslikult mitmetes toitainetes leiduv toitumisfaktor, ka keemiline ühend. 
Üldandmed.
L-vitamiin on keemiline ühend molekulivalemiga 2-NH2C6H4COOH. 
L-vitamiini kompleksi avastamisest ja biotoimest ning katsetuste tulemused avaldasid aastatel 1933, 1934 ja 1936 Jaapani teadlased Warō Nakahara juhtimisel. Neil õnnestus toitainetest eraldada sünteetilisel baasdieedil olevate laborirottidel normaalseks imetamiseks hädavajalikud toitumisfaktorid ehk imetamisfaktorid:
Toitumisfaktori laktatsiooni soodustava toime aluseks olid katsed neitsitest emasrottidega. Lisades teatud perioodi vältel esimest korda tiinete emasrottide igapäevasele toiduratsioonile L1-vitamiini ja L2-vitamiini kulges neil imetamine, peale poegimist, tulemuslikumalt.
2012. aastal loetakse L1-vitamiini vahel ka "kinnitamata andmetega" maksafiltraadi toimeliseks ja L2-vitamiini pärmifiltraadi toimeliseks imetamisfaktoriks.
Rahvuslik Liit &quot;Kõik Läti eest!&quot; – &quot;Isamaale ja Vabadusele/LNNK&quot;

Rahvuslik Liit "Kõik Läti eest!" – "Isamaale ja Vabadusele/LNNK" ("Nacionālā apvienība "Visu Latvijai!"—"Tēvzemei un Brīvībai/LNNK""; lühendatult NA või VL-TB/LNNK) on poliitiline ühendus Lätis, kuhu kuuluvad erakonnad Kõik Läti Eest! ja Isamaale ja Vabadusele/LNNK. Mitmete politoloogide hinnangul on tegu paremäärmusliku organisatsiooniga. 2018. aasta parlamendivalimiste järel on Rahvuslik Liit Seimis 13 kohaga suuruselt neljas kuni viies partei. Nad on alates 23. jaanuarist 2019 koalitsioonis Arturs Krišjānis Kariņši valitsuses koos erakonnaga Ühtsus, Uue Konservatiivse Parteiga, erakonnaga Kellele kuulub riik? ja valimisliiduga Arengu eest/Poolt!. Neil on valitsuses kultuuri- ja põllumajandusministri koht (Dace Melbārde ja Kaspars Gerhards).
2014. aasta parlamendivalimiste järel oli Rahvuslik Liit 17 kohaga suuruselt neljas partei Seimis.
Gaidis Bērziņši ja Raivis Dzintarsi ühiselt juhitud Rahvuslik Liit oli koalitsioonipartner Valdis Dombrovskise valitsuses ja Laimdota Straujuma valitsuses.
20. juunil 2013 Riigikogule tehtud pöördumises hoiatas Rahvuslik Liit Eestit 2006. aastal piirilepingut sõlmides Läti poolt tehtud vigade eest ja tunnustas Tartu rahu järjepidevust.
Samuel Richardson

Samuel Richardson (19. august 1689 – 4. juuli 1761) oli inglise kirjanik ja trükkal. Teda mäletatakse tänapäeval kolme kiriromaani järgi: "Pamela ehk Hüvitatud voorus" (1740), "Clarissa" (1748) ja "Sir Charles Grandisoni ajalugu" (1753). 
Richardsonil sündis esimesest abielust viis poega ja tütar, kuid kõik nad surid mõneaastaste vahedega. Pärast oma abikaasa surma abiellus ta hiljem uuesti ja kolis uude kohta elama. Teisest abielust oli tal viis tütart ja üks poeg ning täiskasvanuikka jõudis neist neli tütart. Seega ei olnud tal kedagi, kes võtaks üle tema trükiäri.
51-aastaselt kirjutas Richardson oma esimese romaani, mille ilmumine muutis ta kohe üheks oma aja populaarsemaks ja austatumaks kirjanikuks.
Ta tundis mitmeid 18. sajandi juhtivaaid figuure, sealhulgas Samuel Johnsonit ja Sarah Fieldingut. Londoni kirjanike seltskonnas oli ta rivaaliks Henry Fielding. Mõlemad üksteise kirja stiilidele enda romaanides.
Tema romaan "Pamela" oli pandud nimekirja "Index Librorum Prohibitorum", mis sisaldas katoliiklastele 
lugemiseks keelatud raamatuid.
Kellaaeg

Kellaaeg on ööpäeva ajaskaalal punkt, mis väljendab keskööst möödunud aega tundides, minutites ja sekundites. Kellaaeg sõltub paikkonna ajavööndiga määratud vööndiajast.
Kellaaja kirjutamine.
Kellaaja kirjutamisel eraldatakse tunnid, minutid ja sekundid üksteisest eesti keelereeglite järgi punktiga, rahvusvahelise standardi kohaselt kooloniga. Näiteid:
Minuti ja sekundi ühekohalise arvu ees peab olema null, nt 16.07.02 või 16:07:02; tunni eest jäetakse eesti kirjutusviisi kasutamisel null ära (seega mitte 07.27.12).
Samamoodi kirjutatakse ka ajavahemikud, kusjuures kümnendsekundid eraldatakse eesti kirjakujus komaga: 2.18.40,75 (2 tundi 18 minutit 40,75 sekundit).
12 tunni kell.
Ööpäeva tunde esitatakse sel juhul 12 arvuga (nagu traditsioonilise kella numbrilaual). Kellaaja rahvusvahelise märkimisviisi kohaselt lisatakse kellaaja numbrite järele lühend
Auglaize'i maakond

Auglaize'i maakond ("Auglaize County") on maakond USA-s Ohio osariigis.
Maakonna halduskeskus ja suurim linn on Wapakoneta.
Maakonna pindala on 1041 km², millest 1 km² moodustab veepindala.
Elanike arv oli 2010. aasta rahvaloenduse järgi 45 949. 2000. aastal oli elanikke 46 611.
Ajalugu.
Auglaize'i maakond moodustati 14. veebruaril 1848. Maakond on saanud nime Auglaize'i jõe järgi.
Wayne'i maakond (Ohio)

Wayne'i maakond ("Wayne County") on maakond USA-s Ohio osariigis. Geograafilised koordinaadid on 
Maakonna halduskeskus ja suurim linn on Wooster.
Maakonna pindala on 1442 km², millest 5 km² moodustab veepindala.
Elanike arv oli 2010. aasta rahvaloenduse järgi 114 520. Aastal 2000 oli elanike arv 111 564.
Ajalugu.
Wayne'i maakond moodustati 4. jaanuaril 1812. Maakond on saanud nime kindral Anthony Wayne'i järgi.
Oklahoma maakond

Oklahoma maakond ("Oklahoma County") on maakond USA-s Oklahoma osariigis.
Maakonna halduskeskus ja suurim linn on Oklahoma City.
Maakonna pindala on 1860 km², millest 23 km² moodustab veepindala.
Elanike arv oli 2010. aasta rahvaloenduse järgi 718 633. Aastal 2000 oli elanike arv 660 448.
Ajalugu.
Oklahoma maakond moodustati 1890. aastal.
Coali maakond

Coali maakond ("Coal County") on maakond USA-s Oklahoma osariigis. Geograafilised koordinaadid on 
Maakonna halduskeskus on Coalgate.
Maakonna pindala on 1350 km², millest 8 km² moodustab veepindala.
Elanike arv oli 2010. aasta rahvaloenduse järgi 5925. Aastal 2000 oli elanike arv 6031.
Ajalugu.
Coali maakond moodustati 16. juulil 1907.
Muskogee maakond

Muskogee maakond ("Muskogee County") on maakond USA-s Oklahoma osariigis.
Maakonna halduskeskus on Muskogee.
Maakonna pindala on 2173 km², millest 65 km² moodustab veepindala.
Elanike arv oli 2010. aasta rahvaloenduse järgi 70 990. Aastal 2000 oli elanike arv 69 451.
Ajalugu.
Muskogee maakond moodustati 1907. aastal.
Keerdküsimus

Keerdküsimus on keeruline, konksuga küsimus; rahvaluule lühivorme.
Näiteid.
Näited on võetud Eesti Kirjandusmuuseumi andmebaasist:
Vastus: kiilakalt kammi küsida.
Vastus: banaan, kellel on nohu.
Tulsa maakond

Tulsa maakond ("Tulsa County") on maakond USA-s Oklahoma osariigis.
Maakonna halduskeskus ja suurim linn on Tulsa.
Maakonna pindala on 1520 km², millest 43 km² moodustab veepindala.
Elanike arv oli 2010. aasta rahvaloenduse järgi 603 403. Aastal 2000 oli elanike arv 563 299.
Tulsa maakond on elanike arvult Oklahoma teine maakond.
Ajalugu.
Tulsa maakond moodustati 1907. aastal. Maakond on saanud nime Tulsa linna järgi.
Osage'i maakond (Oklahoma)

Osage'i maakond ("Osage County") on maakond USA-s Oklahoma osariigi põhjaosas.
Maakonna halduskeskus on Pawhuska.
Maakonna pindala on 5967 km², millest 137 km² moodustab veepindala.
Elanike arv oli 2010. aasta rahvaloenduse järgi 47 472. Aastal 2000 oli elanike arv 44 437.
Osage'i maakond on pindalalt Oklahoma suurim maakond.
Ajalugu.
Osage'i maakond moodustati 1907. aastal.
Rogersi maakond

Rogersi maakond ("Rogers County") on maakond USA-s Oklahoma osariigis.
Maakonna halduskeskus on Claremore ja suurim linn Owasso.
Maakonna pindala on 1843 km², millest 95 km² moodustab veepindala.
Elanike arv oli 2010. aasta rahvaloenduse järgi 86 905. Aastal 2000 oli elanike arv 70 641.
Ajalugu.
Rogersi maakond moodustati 26. jaanuaril 1907.
Wagoneri maakond

Wagoneri maakond ("Wagoner County") on maakond USA-s Oklahoma osariigis.
Maakonna halduskeskus on Wagoner.
Maakonna pindala on 1531 km², millest 73 km² moodustab veepindala.
Elanike arv oli 2010. aasta rahvaloenduse järgi 73 085. Aastal 2000 oli elanike arv 57 491.
Ajalugu.
Wagoneri maakond moodustati 1907. aastal.
Kuninglik Inseneriakadeemia (Madrid)

Kuninglik Inseneriakadeemia, lühend RAI (hispaania keeles "Real Academia de Ingeniería") on üks Hispaania kuninglikest akadeemiatest. 
Kuninglik Inseneriakadeemia asutati aastal 1994 Madridis kuningas Juan Carlos I dekreediga. 
Liikmeskond.
Akadeemia algses koosseisus (1994) oli 36 teadlast. 
2013. aasta seisuga on akadeemial 108 liiget, sealhulgas 68 hispaania liiget ja 40 välisliiget (korrespondentliiget).
Akadeemia välisliikmed (riigiti).
Ameerika Ühendriigid
Austraalia
Holland
Itaalia
Kanada
Mehhiko
Portugal
Prantsusmaa
Saksamaa
Suurbritannia
Šveits
Ungari
Uruguay
Venemaa
Romeo ja Julia (Itaalia film 1908)

"Romeo ja Julia" on William Shakespeare'i näidendi "Romeo ja Julia" alusel Itaalias 1908. aastal valminud tummfilm. Peaosades olid Mario Caserini (Romeo) ja Maria Caserini (Julia).
Tegemist on William Shakespeare'i tuntud teose esimese ekraniseeringuga Itaalias. Kaks kuud hiljem linastus USA-s valminud "Romeo ja Julia".
Beribeeri

Beribeeri (inglise keeles "beriberi") ehk tiamiinivaegus ehk B1-avitaminoos on eeldatavasti toitumusliku päritoluga haiguslik seisund. 
RHK-10 tähistab beribeeri koodiga E51.1 ja liigitab selle kuivaks beribeeriks ja vesiseks beribeeriks. 
Sümptomiteks võivad olla halvatus, isutus, tursed, südamepuudulikkus jpt.
Etioloogia.
Tiamiinipuudusest tingitud, poleeritud riisi söömisega seostatud, varasematel aegadel eeldatavasti Aasia maades (Korea, Hiina, Filipiinid, Jaapan), aga ka mujal, sageli surmaga lõppev haigus. Jaapanis haigestus varasematel aegadel beribeerisse igal aastal ligi 50 000 inimest. 
Ajaloolist.
Beribeerit teati Hiinas juba arvatavasti 2697 eKr.
1882. aastal, tuginedes koertega tehtud toitumiseksperimentidele ja omaenda vaatlustele, järeldas Jaapani kirurg Takaki Kanehiro, et beribeeril on seos toitumisega. Seejärel viis ta jaapanlastest mereväelastel sisse muudatused toitumises, söögikorrad hakkasid koosnema lihast, leivast, puu- ja juurviljadest jms, beribeeri epideemia mereväes loeti likvideerituks.
1895/1896. aastal leidis Christiaan Eijkman ja Vordermannil õnnestus tõestada, et haigus on seotud pikemaajalise nn valge (poleeritud) riisi söömisega, seda kinnitas Braddon.
1896. aastal tegi Gerrit Grijns eksperimente kodulindudega. Kodulinnud haigestusid polüneuriiti ehk mitmenärvipõletikku (eksperimentaalne beribeeri). Grijns arvas, et lisades kodulindude toidule riisikliisid ja/või ube (katjang-idjoe ("Phaseolus radiatus", liha), saab nende haigestumist ära hoida. Ta leidis, et paljud looduslikud toitained sisaldavad teatavaid kompleksseid aineid, mis kaotavad oma jõu, kui neid kuumutada üle 120 °C ning milleta häirub katseloomade perifeerse närvisüsteemi metabolism (ainevahetus) ja lind haigestub.
1897. aastal avaldas Christiaan Eijkman kodulindudega läbi viidud katsete, mille käigus ta söötis kanadele, partidele, hanedele ja tuvidele järjekindlalt valget riisi, tulemused. Kodulinnud haigestusid polüneuriiti. Eijkman arvas, et riisikliide vesi-ekstrakt sisaldab mingisugust “neutraliseerivat faktorit”, mis aitab ära hoida beribeerisse haigestumist, kuna kodulindude toidule riisikliide lisamisel nad tervenesid, selle kinnitas Gerrit Grijns.,
Piltmõistatus

Piltmõistatus ehk tähtmõistatus ehk reebus (ladina sõnast "res" 'asi') on piltides kiri või pildisari, mis sisaldab mõistatuse.
Eike Värk

Eike Värk (sündinud 31. juulil 1956) on eesti teatriteadlane.
Ta on lõpetanud 1974. aastal Tallinna 32. Keskkooli, kus õppis teatriklassi, ja 1980. aastal Tallinna Pedagoogilise Instituudi matemaatika-füüsikaõpetaja diplomiga. 1999. aastal kaitses ta Tallinna Pedagoogikaülikoolis magistritöö "Eesti kutselise nukuteatri ajaloost" (juhendaja Peet Lepik) ja sai magistrikraadi, ning 2012. aastal Tartu Ülikoolis doktoritöö "Näitleja loomingulise pikaealisuse ja mitmekülgsuse fenomen Salme Reegi näitel", juhendaja Luule Epner) ja sai doktorikraadi.
Plaueni Pauluse kogudus

SELM Plaueni Pauluse kogudus on luterlik kogudus Plauenis. Kogudus kasutab Plaueni Pauluse kirikut.
Kogudus kuulub Plaueni praostkonda.
Koguduse õpetaja on Hans-Christoph Spitzner, organist Hans-Jürgen Lommatzsch.
Tillamooki maakond

Tillamooki maakond ("Tillamook County") on maakond USA-s Oregoni osariigis.
Maakonna halduskeskus on Tillamook.
Maakonna pindala on 3452 km², millest 598 km² moodustab veepindala.
Elanike arv oli 2010. aasta rahvaloenduse järgi 25 250. Aastal 2000 oli elanike arv 24 262.
Ajalugu.
Tillamooki maakond moodustati 15. detsembril 1853. aastal.
Marioni maakond (Oregon)

Marioni maakond ("Marion County") on maakond USA-s Oregoni osariigis.
Maakonna halduskeskus on Salem.
Maakonna pindala on 3092 km², millest 26 km² moodustab veepindala.
Elanike arv oli 2010. aasta rahvaloenduse järgi 315 335. Aastal 2000 oli elanike arv 284 834.
Ajalugu.
Marioni maakond moodustati 5. juulil 1843. aastal.
Polki maakond (Oregon)

Polki maakond ("Polk County") on maakond USA-s Oregoni osariigis.
Maakonna halduskeskus on Dallas.
Maakonna pindala on 1927 km², millest 8 km² moodustab veepindala.
Elanike arv oli 2010. aasta rahvaloenduse järgi 75 403. Aastal 2000 oli elanike arv 62 380.
Ajalugu.
Polki maakond moodustati 22. detsembril 1845. aastal. Maakond on saanud nime 11. Ameerika Ühendriikide presidendi James Knox Polki järgi.
Eesti Muuseumiühing

Eesti Muuseumiühing ühendab, arendab ja tunnustab muuseumivaldkonna spetsialiste ning kujundab muuseumimaastikku. Ühingu liikmeteks on muuseumitöötajad, kes oma igapäevast tööd teevad riigi-, avalik-õigusliku juriidilise isiku haldusalas või eramuuseumis. Ühingusse kuulub üle 400 liikme. Muuseumiühingu tegemisi korraldab juhatus, igapäevast tööd korraldab tegevjuht.
Muuseumiühing annab välja ajakirja “Muuseum” (alates 1995. aastast), korraldab üle-eestilist Muuseumiööd, mitmekesiseid muuseumivaldkonna koolitusi ja töötube, muuseumitöötajate kevadretke, muuseumipedagoogide suvekooli ja koostöös ICOM Eestiga muuseumide aastakonverentsi, annab välja muuseumimeene auhinda EMMA, koostöös Muinsuskaitseametiga muuseumide aastaauhindu ning valib aasta Muuseumisõbra. Muuseumiühingu oluliseks tegevusvaldkonnaks on ka muuseumivaldkonna huvikaitse.
Eesti Muuseumiühing on Muuseumikaardi asutaja.
Põhjaõu

Põhjaõu on Narva linnuse põhjahoov, mis on kujundatud 17. sajandi varauusaegset käsitööliste linnaosa matkivaks. Põhjaõu valmis 2007. aastal ja seda haldab Narva Muuseum.
Plaueni Pauluse kirik

Plaueni Pauluse kirik on kirik Saksamaal Plauenis. Kirik pühitseti 29. novembril 1897. 
Mõte ehitada Plauenisse kolmas kirik kerkis päevakorda 1881. aastal. Aeganõudvad läbirääkimised linnakoguduse ja kiriku eestseisuse vahel lükkasid uue kiriku ehituse algust aina edasi. 1891. aastal võitis arhitektuurikonkursi Leipzigi arhitekt Georg Weidenbach. Uut hoogu andis ehitusele praost ("Superintendent") Lieschke, kes pärast ametisse astumist 1892. aastal jagas Saksimaa suurima kihelkonna Plauenis kolmeks iseseisvaks (Jaani, Lutheri ja Pauluse) koguduseks. Aastal 1893 andis linnakoguduse nõukogu Pauluse kogudusele üle suure krundi ja 1894 kiideti lõplikult heaks kiriku ehitusplaanid. 
Pärast kahekuulist ettevalmistustööd pandi kirikule nurgakivi 17. juunil 1895 ja 26. augustil 1896 peeti sarikapidu. 
30. novembril 1895 pühitseti kolm terasest kella. Neljas kell annetati 8. juulil 1897 ja b-moll kolmkõlast b-moll septakord. Kõik neli kella on valatud Bochumis ja kannavad tsitaate Pauluse kirjadest (vt tabelit!). 
Orel ehitati Jehmlichi töökojas. 
Kuni 1918. aastani oli kirik ühtlasi Saksi armee 134. jalaväe rügemendi Garnisoni kirikuks. Esimese maailmasõja ajal konfiskeeriti oreli 59 tinavilet sõjaväe tarbeks. Alles 1921. aastal õnnestus puuduvad viled asendada. 
Pauluse kirik asub raudteejaama kvartalis, mille purustused olid teise maailmasõja ajal Plauenis kõige suuremad (kvartal hävis 90% ulatuses). Pikka aega pääses kirik pommirünnakutest, alles kolmeteistkümnendal rünnakul 10. aprillil 1945 sai kirik briti õhuväe rünnaku käigus purustusi ning süttis põlema. Kiriku katus põles täielikult, tornikiiver varises kokku pärast pikka põlemist. Purunesid kõik aknad, siseruum sai märkimisväärseid kahjustusi ja orel tuli välja vahetada. Pääsesid vaid altar ja kantsel. 
Alles 1946 oli võimalik asuda kiriku taastamisele. Taastatud kirik pühitseti sisse aastal 1957.
Soomeugrilaste lipp

Soome-ugri rahvastel puudub ühine lipp. Mitteametliku "soomeugrilaste lipu", mida viimastel aastatel on sageli kasutatud, on kujundanud fennougrist Szymon Pawlas. Selle lipu kasutuselevõttu on propageerinud eesti ajakirjanik ja hõimuliikumise aktivist Rein Sikk.
Lipp on kujundatud Soome, Eesti, Ungari ja Udmurtia lipuvärvide põhjal, kasutatud on mitme soome-ugri rahva kultuurides levinud motiivi Muhu mända ehk kaheksakanda ja Skandinaavia riikide lippudelt tuntud Skandinaavia risti, mis on ka Vepsa, Lüüdi, Karjala, Ingeri ja Setu lipul.
Vaenuvõlg

"" on Augusto Genina poolt Itaalias 1919. aastal loodud tummfilm.
Film tugineb Bayard Veilleri 1912. aasta melodraamale "Seaduse piires" ("Within the Law").
Bakeri maakond (Oregon)

Bakeri maakond ("Baker County") on maakond USA-s Oregoni osariigis.
Maakonna halduskeskus on Baker City.
Maakonna pindala on 7998 km², millest 52 km² moodustab veepindala.
Elanike arv oli 2010. aasta rahvaloenduse järgi 16 134. Aastal 2000 oli elanike arv 16 741.
Ajalugu.
Bakeri maakond moodustati 22. septembril 1862. Maakond on nime saanud Oregonist pärit senaatori Edward Dickinson Bakeri järgi.
Bakeri maakond

Bakeri maakond on maakond mitmes Ameerika Ühendriikide osariigis:
Kristus (film 1914)

"Kristus" on Giuseppe de Liguoro poolt Itaalias 1914. aastal loodud tummfilm. Filmi võtted toimusid Latina provintsis Coris.
Kristus (film 1916)

"Kristus" on Giulio Antamoro poolt Itaalias 1916. aastal loodud tummfilm. Filmi võtted toimusid peaasjalikult Egiptuses, paljud stseenid on filmitud Coris.
Hüvasti, noorus! (film 1913)

"Hüvasti, noorus!" on Nino Oxilia poolt Itaalias 1913. aastal loodud tummfilm. Filmi süžee tugineb Sandro Camasio ja Nino Oxilia samanimelisele operetile.
Hüvasti, noorus! (film 1918)

"Hüvasti noorus!" on Augusto Genina poolt Itaalias 1918. aastal loodud tummfilm. Filmi süžee tugineb Sandro Camasio ja Nino Oxilia samanimelisele operetile.
Kuninglik Ajalooakadeemia

Kuninglik Ajalooakadeemia (hispaania keeles "Real Academia de la Historia") on üks Hispaania kuninglikest akadeemiatest.
Kuninglik Ajalooakadeemia asutati aastal 1738 Madridis kuninga Felipe V dekreediga. Vastavalt dekreedile on akadeemia missioon uurida nii antiikset kui ka tänapäeva poliitilist, tsiviil-, kiriku-, sõja- ja teadusajalugu, kirjanduse ja kunstiajalugu, kokkuvõttes kõigi elualade, tsivilisatsiooni ja Hispaania rahva kultuuri ajalugu.
Alates 1836. aastast asub ajalooakadeemia 18. sajandil ehitatud hoones, mille on projekteerinud uusklassitsistlik arhitekt Juan de Villanueva.
Mõned Hispaania ajaloolased peavad seda iganenud inimvaenulikuks institutsiooniks, mis tegeleb peamiselt kuningate ja lahingute ajaloo uurimisega.
Liikmeskond.
Akadeemial on 2006. aasta seisuga umbes 370 liiget, sealhulgas akadeemikukohtade arv on konstantne (36). 
Põhiosa liikmetest on korrespondentliikmed ja neid on kahe staatusega: 
Biograafiline leksikon.
2011. aastal avaldas akadeemia esimesed köited 20-köitelisest biograafilisest leksikonist "Diccionario Biográfico Español", millele tegi kaastööd umbes 5000 ajaloolast. See koostati riigi raha eest.
Leksikon tekitas suurt meelepaha ja avalikkuse vastukaja, sest ta jäi kaugele sellest kvaliteedist, mida esindab näiteks Oxfordi riiklik biograafiline leksikon. Oxfordi leksikon sisaldab artikleid üksnes surnud inimeste kohta ja väideti, et Hispaania leksikonist oli viga lisada artikleid elusate inimeste kohta.
Ometigi ei tekitanud kõige suuremat nördimust elavate inimeste kohta käivad artiklid, vaid üldine frankistlikus Hispaanias elanud inimeste kirjeldamisviis. Näiteks artikkel Francisco Francost, mille kirjutas akadeemik Luis Suárez Fernández, ei nimetanud Francot diktaatoriks, vaid autokraatlikuks riigipeaks. Seevastu nimetati diktaatoriks viimast Franco-eelset demokraatlikult valitud Hispaania peaministrit Juan Negríni.
Vasakpoolsed protestisid selle leksikoni vastu ägedalt. Nende hulka kuulusid erakond Ühinenud Vasakpoolsed ("Izquierda Unida") ja ajaleht Público. Rohelise Partei senaator Joan Saura palus leksikoni avaldamise lõpetada ja solvavad köited ära korjata. Haridusministeerium kutsus üles köiteid parandama. Ajalooakadeemia teatas sama aasta juunis, et edaspidi ilmuvatesse köidetesse tehakse vastavad parandused. Kuid 2012. aastal uuris haridus-, kultuuri- ja spordiminister olukorda ja teatas, et endiselt pole selge, kas ajalooakadeemia soovib Francot diktaatorina kirjeldada või ei.
Laiuse õlemuuseum

Laiuse õlemuuseum (ka "Laiuse käsitöökoda "Kuldne Õlg"") on Jõgeva vallas Laiuse asulas olev muuseum, kus saab näha õlest tehtud esemeid, ehistöid ja toakaunistusi.
Boccaccio (film 1920)

"Boccaccio", tuntud ka kui "Boccaccio armuööd" ("Boccaccios Liebesnächte") on 1920. aastal valminud Itaalia-Austria tummfilm. Filmi süžee tugineb jutustustele Giovanni Boccaccio Decameronist.
Buldersi talu

Buldersi talu on Ruhnu saarel asuv talu.
Talu ait on kantud Eesti kultuurimälestiste nimekirja.
Eesti Vanatehnika Muuseum

Eesti Vanatehnika Muuseum on Tallinnas sihtasutusena tegutsev muuseum, mis kogub ja eksponeerib vanatehnikat. Sihtasutus loodi 2007. aastal.
Muuseum asub endises helikassetitehase hoones.
Pat Pattison

Pat Pattison on Ameerika filosoof ja õppejõud.
Pattison on kirjutanud neli raamatut ning üle 50 ajakirja- ja blogiartikli. Mitu tema üliõpilast on võitnud Grammy auhinna.
Haridus ja töö.
Pattison on õppinud filosoofiat Minnesota Ülikoolis ja Indiana Ülikoolis. Tal on kaks magistrikraadi.
1975. aastal hakkas Pattison õpetama Berkelee muusikakolledžis. Ta on professor, kes õpetab luulekunsti ja laulusõnade kirjutamist. Ta on ka mitme veebikursuse autor.
Tema loenguid on filmitud MOOC-i veebilehe coursera.org jaoks. Tema veebikursustele on end registreerinud üle 65 000 inimese. Veebis juhendab ta ka meistriklasse.
Hiiumaa militaarmuuseum

Hiiumaa militaarmuuseum on endises Kõrgessaare vallas Tahkuna külas asuv muuseum, kus muu hulgas eksponeeritakse sõjatehnikat. 
Muuseumi haldab MTÜ Hiiumaa Militaarajalooselts. Muuseum avati 2007. aastal.
Muuseumi unikaalsem eksponaat on peahoone ees postamendil asuv NSV Liidu mereväe Punalipulise Balti laevastiku Teise maailmasõja aegse Läänemere rajooni rannakaitse Eelpositsiooni kaitsesektori Rannapatarei BB-316 (IV-180/57) – 180 mm suurtükiraud.
Väliekspositsioonis on veel piiririba rekonstruktsioon, tsiviilkaitsevarjend, autod tehnika varjualuses, soomustransportöörid BTR-70 ja BRDM-2, piirivalvekaater, meremiinid, tankitõrjesuurtüki positsioon, radari- ja raadiomastid ning avalikust ruumist maha võetud NL okupatsiooni mälestusmärkide kogu.
Muuseumi peamajas on ekspositsioon viies ruumis. Oma algsel kohal on säilinud merevaatlusradar, mis olid kasutusel 2005. aastani. Eksponeeritud on suurtükimürske ja mürsukesti, kiivreid, mütse ja vormiriietust, sidevahendeid, õppeplakateid, tsiviilkaitse varustust.
Lilli Jahilo

Lilli Jahilo (sündinud 3. septembril 1983) on eesti moekunstnik.
2012. aastal käis ta oma teostega Portos ja Berliini moenädalal, 2013. aastal Jurmalas. 11. mail 2013 esitles ta oma kollektsiooni Ammende villas.
Isiklikku.
1931. aastal Miss Eestiks valitud Lilly Silberg oli tema vanavanatädi.
Hüvasti, noorus!

"Hüvasti, noorus!" (itaalia keeles "Addio giovinezza!") on mitme teose pealkiri:
Klamathi maakond

Klamathi maakond ("Klamath County") on maakond USA-s Oregoni osariigis.
Maakonna halduskeskus on Klamath Falls.
Maakonna pindala on 15 892 km², millest 497 km² moodustab veepindala.
Elanike arv oli 2010. aasta rahvaloenduse järgi 66 380. Aastal 2000 oli elanike arv 63 775.
Ajalugu.
Klamathi maakond moodustati 17. oktoobril 1882. Maakond on saanud nime klamati ("Klamath") indiaanlaste järgi.
Hüvasti, noorus! (film 1927)

"Hüvasti noorus!" on Augusto Genina poolt Itaalias 1927. aastal loodud tummfilm. Filmi süžee tugineb Sandro Camasio ja Nino Oxilia samanimelisele operetile.
Wasco maakond

Wasco maakond ("Wasco County") on maakond USA-s Oregoni osariigis.
Maakonna halduskeskus ja suurim linn on The Dalles, kus elab umbes kaks kolmandikku maakonna elanikkonnast.
Maakonna pindala on 6200 km², millest 40 km² moodustab veepindala. Maakond piirneb põhjas mööda Columbia jõge Washingtoni osariigiga.
Elanike arv oli 2020. aasta rahvaloenduse järgi 26 670. Aastal 2010 oli elanikke 25 213 ja 2000. aastal 23 791.
Ajalugu.
Wasco maakond moodustati 11. jaanuaril 1854. Maakond on saanud nime selles piirkonnas elava tšinuki indiaanihõimu "Wasco" järgi.
Maakonna loomise ajal oli Wasco suurim maakond Ameerika Ühendriikides, hõlmates 340 000 km². Maakonna põhjapiiriks oli Washingtoni territoorium. 1860. aastatel läks Wasco maakonna idapoolsemad osad vastavalt Dakota, Idaho ja Montana territooriumile. Vahemikus 1862–1908 loovutas Wasco maakond oma alasid lisaks üheksale teisele Oregoni maakonnale.
1980. aastatel sattus Wasco maakond maailma huviorbiiti seal tegutsenud guru Rajneeshi (Osho) tegevuse tõttu, kes oli sinna kolinud mais 1981, kui oli sattunud vastuollu India võimudega. Rajneesh koos oma ligi 7000 järgijaga moodustasid maakonna kaguosas 5,75 miljoni dollari eest ostetud 64 281 aakrise (260 km²) Big Muddy Ranch rantšo alal kommuuni Rajneeshpuram. Rajneesh ise sõitis seal tihtipeale ringi Rolls-Royce'idega. Nad sattusid aga kiirelt vastuollu kohalike elanikega maakasutuse osas, kuna nad olid väitnud, et kavatsevad asutada väikese põllumajandusliku kogukonna, kuid rajasid rohkem linnataolist asundust.
Konflikti keskpunktiks sai Antelope'i väikelinn, mis oli rantšole lähim asula, seal elas alla 50 inimese, kuid rajneešlased olid seal ostnud maatükke. Kui Antelope keeldus rajneešlastele andmast ettevõtte jaoks tegevusluba, kolisid paljud rajneešlased sinna. Aprillis 1982 korraldas Antelope referendumi disinkorporeerimiseks, et vältida asula langemist rajneešlaste kätte, kuid selleks ajaks oli sinna kolinud nii palju rajneešlasi, et referendum kukkus läbi.
Kuna aga ligi pool maakonna elanikke elas The Dallesi linnas maakonna põhjaosas, proovisid rajneešlased maakonna kaguosas korraldada valimispettust. Korraldatud "Share-a-Home" programmiga transporditi Rajneeshpuramisse tuhandeid kodutuid ja prooviti neid valijateks registreerida. See aga kukkus läbi, kui maakonna sekretär seadis sisse reegli, millega valijaks registreeruvad pidid esitama oma kvalifikatsioonid. Seepeale korraldasid rajneešlased 29. augustil – 10. oktoobril 1984 USA esimese ja seni suurima bioterrorirünnaku The Dallesis, kui kümne kohaliku restorani salatibaari mürgitati kasutades bakteri "Salmonella enterica" serotüüpi "Typhimurium". Kokku haigestus 751 inimest, kellest 45 vajasid haiglaravi, kuid ühtegi surmajuhtumit ei esinenud. Kohalikud elanikud, kahtlustades rünnakus rajneešlasi, tulid valimispäeval novembris kohale massiliselt, et vältida ühegi rajneešlaste kandidaadi võitu. Samas käis ligi 7000 rajneešlasest kokku valimas vaid 239, kuna enamik ei olnud USA kodanikud.
Rajneešlaste tegevus maakonnas lõppes pärast Rajneeshi vahistamist 27. oktoobril 1985. Pärast seda Rajneeshpuram disinkorporeeriti.
Granti maakond (Oregon)

Granti maakond ("Grant County") on maakond USA-s Oregoni osariigis.
Maakonna halduskeskus on Canyon City.
Maakonna pindala on 11 730 km², millest 3 km² moodustab veepindala.
Elanike arv oli 2010. aasta rahvaloenduse järgi 7445. Aastal 2000 oli elanike arv 7935.
Ajalugu.
Granti maakond moodustati 14. oktoobril 1864 Wasco ja Umatilla maakonna osadest. Maakond on saanud nime 18. Ameerika Ühendriikide presidendi Ulysses S. Granti järgi.
Gilliami maakond

Gilliami maakond ("Gilliam County") on maakond USA-s Oregoni osariigis.
Maakonna halduskeskus on Condon.
Maakonna pindala on 3168 km², millest 49 km² moodustab veepindala.
Elanike arv oli 2010. aasta rahvaloenduse järgi 1871. Aastal 2000 oli elanike arv 1915.
Ajalugu.
Gilliami maakond moodustati 25. veebruaril 1885. aastal Wasco maakonna osast. Maakond on saanud nime Cornelius Gilliami järgi.
Wheeleri maakond (Oregon)

Wheeleri maakond ("Wheeler County") on maakond USA-s Oregoni osariigis.
Maakonna halduskeskus on Fossil.
Maakonna pindala on 4442 km², millest 3 km² moodustab veepindala.
Elanike arv oli 2010. aasta rahvaloenduse järgi 1441. Aastal 2000 oli elanike arv 1547.
Ajalugu.
Wheeleri maakond moodustati 17. veebruaril 1899. aastal Granti, Gilliami ja Crooki maakonna osadest. Maakond on saanud nime Oregoni asuniku Henry H. Wheeleri järgi, kellele kuulus Mitchelli lähedal farm.
Solin

Solin (ladina keeles "Salona", vana-kreeka keeles "Σαλώνα") on linn Horvaatias Spliti-Dalmaatsia maakonnas. Linn asub Splitist kirdes Aadria mere ääres.
Wheeleri maakond

Wheeleri maakond on maakond mitmes Ameerika Ühendriikide osariigis:
Allegheny maakond

Allegheny maakond ("Allegheny County") on maakond USA-s Pennsylvania osariigi edelaosas.
Maakonna halduskeskus ja suurim linn on Pittsburgh.
Maakonna pindala on 1929 km², millest 39 km² moodustab veepindala.
Elanike arv oli 2020. aasta rahvaloenduse järgi 1 250 578. Aastal 2010 oli elanikke 1 223 348 ja 2000. aastal 1 281 666. Philadelphia maakonna järel on see elanike arvult osariigis teisel kohal.
Ajalugu.
Allegheny maakond moodustati 24. septembril 1788 Westmorelandi maakonna osast. Maakond on saanud nime Alleghany jõe järgi.
Dauphini maakond

Dauphini maakond ("Dauphin County") on maakond USA-s Pennsylvania osariigis.
Maakonna halduskeskus ja suurim linn on Harrisburg.
Maakonna pindala on 1445 km², millest 83 km² moodustab veepindala.
Elanike arv oli 2010. aasta rahvaloenduse järgi 268 100. Aastal 2000 oli elanikke 251 805.
Ajalugu.
Dauphini maakond moodustati 4. märtsil 1785 Lancasteri maakonna osast.
Louis de Broglie

Louis Victor Pierre Raymond de Broglie [dö broij] (15. august 1892 Dieppe – 19. märts 1987 Louveciennes) oli prantsuse füüsikateoreetik, Prantsuse Akadeemia liige. 1929. aastal sai ta elektronide laineomaduste avastamise eest Nobeli füüsikaauhinna, olles vaid 37-aastane.
Louis de Broglie sündis aadlikuperes 5. Broglie hertsogi Victori noorema pojana. Kui tema vanem vend Maurice, 6. Broglie hertsog, 1960. aastal ilma järeltulijata suri, sai Louis de Brogliest 7. Broglie hertsog.
Haridus- ja töökäik.
De Broglie õppis esmalt ajalugu, ent pühendus seejärel matemaatikale ja füüsikale ning lõpetas ülikooli füüsika alal. Esimese maailmasõja ajal aitas ta arendada raadiosidet.
1924. aastal kaitses de Broglie Sorbonne'i ülikoolis doktoriväitekirja kvantteooria alal ("Recherches sur la théorie des quanta"). Selles püstitas ta hüpoteesi mateeria laineomaduste kohta (de Broglie lained), tuginedes Max Plancki ja Albert Einsteini valguse-alastele töödele. 1928. aastast oli ta Sorbonne'i ülikooli professor.
1942. aastal valis Prantsuse Teaduste Akadeemia ta akadeemia eluaegseks sekretäriks. 12. oktoobril 1944 valiti ta Émile Picard'i surma tõttu (suri 1941) vabaks jäänud Prantsuse Akadeemia 1. toolile.
Tunnustus.
Louis de Broglie oli kokku 18 teadusakadeemia liige ka mitme ülikooli audoktor.
Max Plancki medal

Max Plancki medal on Saksa Füüsikaseltsi ("Deutsche Physikalische Gesellschaft") iga-aastane kõrgeim tunnustus silmapaistvate saavutuste eest teoreetilises füüsikas. 
Medalit antakse välja alates 1929. aastast.